CELEX: 32014D0890
Language: sk
Date: 2014-12-08 00:00:00
Title: 2014/890/EÚ: Vykonávacie rozhodnutie Komisie z  8. decembra 2014 , ktorým sa povoľuje umiestnenie šalviového oleja ( Salvia hispanica ) ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom C(2014) 9209]

10.12.2014   
            
            
               SK
            
            
               Úradný vestník Európskej únie
            
            
               L 353/15
            
         VYKONÁVACIE ROZHODNUTIE KOMISIE
   z 8. decembra 2014,
   ktorým sa povoľuje umiestnenie šalviového oleja (Salvia hispanica) ako novej zložky potravín na trh v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2014) 9209]
      
   
   (Iba anglické znenie je autentické)
   
      (2014/890/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Dňa 12. novembra 2012 požiadala spoločnosť Functional Products Trading S.A. príslušné orgány Spojeného kráľovstva o umiestnenie šalviového oleja (Salvia hispanica) ako novej zložky potravín na trh na účely jeho používania v rastlinných olejoch a ako výživový doplnok.
            
         
               (2)
            
            
               Príslušný orgán Spojeného kráľovstva na posudzovanie potravín vydal 8. júla 2013 prvotnú hodnotiacu správu. V uvedenej správe dospel k záveru, že šalviový olej (Salvia hispanica) spĺňa kritériá pre nové potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala prvotnú hodnotiacu správu 13. septembra 2013 ostatným členským štátom.
            
         
               (4)
            
            
               V lehote 60 dní predpísanej v článku 6 ods. 4 prvom pododseku nariadenia (ES) č. 258/97 boli vznesené odôvodnené námietky. V súlade s článkom 7 ods. 1 nariadenia (ES) č. 258/97 by sa malo prijať vykonávacie rozhodnutie Komisie, v ktorom by sa zohľadnili vznesené námietky. Dodatočné vysvetlenia, ktoré poskytol žiadateľ, zmiernili tieto obavy k spokojnosti členských štátov a Komisie.
            
         
               (5)
            
            
               V smernici Európskeho parlamentu a Rady 2002/46/ES (2) sa stanovujú požiadavky na výživové doplnky. Používanie šalviového oleja (Salvia hispanica) by sa malo povoliť bez toho, aby boli dotknuté požiadavky uvedených právnych predpisov.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Šalviový olej (Salvia hispanica) špecifikovaný v prílohe I sa môže umiestniť na trh v Únii ako nová zložka potravín na vymedzené použitia a pri dodržaní najvyšších prípustných množstiev stanovených v prílohe II, a to bez toho, aby boli dotknuté ustanovenia smernice 2002/46/ES.
   Článok 2
   Označenie šalviového oleja povoleného týmto rozhodnutím na etikete potravín, ktoré ho obsahujú, je „šalviový olej (Salvia hispanica)“.
   Článok 3
   Toto rozhodnutie je určené spoločnosti Functional Products Trading S.A., Av. Luis Pasteur 5842 Of. 302 – Vitacura, Santiago, Čile.
   
      V Bruseli 8. decembra 2014
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA I
      ŠPECIFIKÁCIA ŠALVIOVÉHO OLEJA (SALVIA HISPANICA)
      
         Opis:
      
      Šalviový olej sa vyrába lisovaním semien šalvie (Salvia hispanica L.) (99,9 % čistota) za studena. Pri jeho výrobe sa nepoužívajú žiadne rozpúšťadlá; vylisovaný olej sa uchováva v dekantačných nádobách a nečistoty sa odstraňujú filtráciou.
      
                  Skúška
               
               
                  Špecifikácia
               
            
                  Kyslosť vyjadrená ako kyselina olejová
               
               
                  najviac 2 %
               
            
                  Peroxidové číslo
               
               
                  najviac 10 meq/kg
               
            
                  Nerozpustné nečistoty
               
               
                  najviac 0,05 %
               
            
                  Kyselina alfa-linolénová
               
               
                  najmenej 60 %
               
            
                  Kyselina linolová
               
               
                  15 – 20 %
               
            
   
      PRÍLOHA II
      POVOLENÉ POUŽITIA ŠALVIOVÉHO OLEJA (SALVIA HISPANICA)
      
                  Kategória potravín
               
               
                  Prípustné množstvá
               
            
                  Tuky a oleje
               
               
                  najviac 10 %
               
            
                  Výživové doplnky
               
               
                  najviac 2 g/deň